Source: https://www.kihnio.fi/agenda/163
Timestamp: 2020-03-31 10:44:28+00:00

Document:
Todettiin kokous lailliseksi ja päätösvaltaiseksi. Merkittiin kokouksen osallistujat
Valitaan kaksi pöytäkirjantarkastajaa. Tarkastusvuorossa ovat Nina Niemenmaa ja Hannu Koivistoinen.
Pöytäkirja tarkastetaan 1.10.2018 ja pidetään nähtävänä 3.10.2018 kunnanvirastossa klo 9-12 ja kunnan tietoverkossa 3.10.2018-
Pöytäkirjantarkastajiksi valittiin Nina Niemenmaa ja Hannu Koivistoinen. Pöytäkirja tarkastetaan 1.10.2018 ja pidetään nähtävänä 3.10.2018 kunnanvirastossa klo 9-12 ja kunnan tietoverkossa 3.10.2018-
108 § Verotuloennuste vuodelle 2018
Kuntaliitolta saadun verotuloennusteen mukaan verotuloja kertyy Kihniössä ko. ennusteen mukaan kuluvana vuonna noin 170.000 euroa vähemmän kuin on budjetoitu ja noin 85.000 euroa vähemmän kuin vuonna 2017.
Kuluvan vuoden talousarvio hyväksyttiin alijäämäisenä -856.237euroa. Kunnal­lisverotuotto vuonna 2017 oli 4.685.000 euroa ja syyskuun ennusteen mukaan kunnallisverotuotto olisi vuoden 2018 lopussa 4.588.000 euroa (ero -97.000).
Yhteisöverotuotto vuonna 2017 oli 706.000 euroa ja syyskuun ennusteen mu­kaan yhteisöverotuotto olisi vuoden 2018 lopussa 654.000 euroa, mikä on 61.000 euroa pienempi kuin budjetoitu arvio tälle vuodelle.
Kiinteistöverotuotto vuonna 2017 oli 492.000 euroa ja syyskuun ennusteen pe­rusteella kiinteistöveron tuotto olisi 557.000 euroa vuoden 2018 lopussa.
Esityslistan mukana on kuntaliiton arvio (syyskuun 2018) kunnan verotulokertymästä vuoden 2018 osalta, jonka mukaan Kihniön kunnan verotulot 2018 yh­teensä olisivat 5.798.000 euroa (5.883.000 / 2017 toteuma)
Suurin syy valtakunnallisesti kunnallisverokertymän laskuun on luonnollisten henkilöiden poikkeuksellisen suuret ennakonpalautukset kuluvana vuonna, minkä vuoksi vuoden 2018 taso jää alhaiseksi. Myös jäännösverot selittävät osan muutoksesta, sillä verovuoden 2018 jäännösverot tilittyvät kunnille verotuksen joustavan valmistumisen myötä pääosin vuoden 2019 aikana.
Yhteisöveroennusteessa on huomioitu valtiovarainministeriön päivitetty ennuste. Maksuunpantava yhteisövero verovuonna 2017 on alennettu elokuun ennusteesta joka vaikuttaa alentavasti yhteisöverokertymiin kuluvana vuonna.
Liite 1 verotuloennuste
109 § Vuoden 2019 tuloveroprosentti
Kuntalain 111 §:n mukaan valtuuston on viimeistään talousarvion hyväksymisen yhteydessä päätettävä kunnan tuloveroprosentista, kiinteistöveroprosenteista sekä muiden verojen perusteista. Kunnan tulee ilmoittaa verohallitukselle viimeistään verovuotta edeltävän vuoden marraskuun 19. päivänä tuloveroprosentin suuruus neljännesprosenttiyksikön tarkkuudella.
Kuntien keskimääräinen tuloveroprosentti vuonna 2019 on 19,88 ja Pirkanmaalla se on 20,33 %.
Kihniön tuloveroprosenttia vuodelle 2006 korotettiin 18,75 %:sta 19,25 %:iin, jonka mukaisena se pysyi vuoden 2007. Vuodelle 2008 sitä jälleen korotettiin 0,50 prosenttiyksikköä ja vuodelle 2014 tuloveroprosentiksi määrättiin 20,50. Vuodelle 2015 tuloveroprosentti nostettiin 21,50 %:iin.
Tänä vuonna Kihniön kunnan tuloveroja arvioidaan kertyvän noin 170.000 euroa vähemmän kuin talousarviossa on ennakoitu. Ensi vuodelle ennustetaan hieman parempaa verokertymää.
Kunnanhallitus esittää valtuustolle, että Kihniön kunnan tuloveroprosentiksi määrätään 21,50 % vuodeksi 2019.
110 § Vuoden 2019 kiinteistöveroprosentit
Kiinteistöverolain 11 §:n mukaan valtuusto määrää kiinteistöveroprosentin suuruuden vuosittain etukäteen samalla, kun se vahvistaa varainhoitovuoden tulovero-prosentin. Kiinteistövero on kiinteistön arvon perusteella suoritettava vero, jonka kiinteistön kotikunta saa kokonaisuudessaan.
Kiinteistöverolain mukaan vakituisten asuinrakennusten kiinteistöveroprosenttia koskevaa muutosta sovelletaan ensimmäisen kerran vuodelta 2019 toimitettavassa kiinteistöverotuksessa. Yläraja nousee 0,10 aiemmasta eli 1,00 %:iin
Kiinteistöveroprosenttien ala- ja ylärajojen vaihteluvälit vuodelle 2019 ovat seuraavat:
1.Yleinen kiinteistöveroprosentti 0,93 – 2,00
2.Vakituisten asuinrakennusten veroprosentti 0,41 – 1,00
3.Muiden asuinrakennusten veroprosentti 0,93 – 2,00
4.Yleishyödylliset yhteisöt 0,00 – 2,00
Kunnalla on mahdollisuus periä rakentamattomista tonteista korotettua veroa, jonka suuruus on 2,00 – 6,00 %. Tämän veron periminen edellyttää rakenta-mattomalta rakennuspaikalta tiettyjä perusvaatimuksia, jotta veroa voidaan periä. Kunta voi määrätä myös voimalaitosrakennuksille veroprosentin, jonka suuruus on enintään 3,10 %.
Vuoden 2018 kiinteistöveroprosentit ovat olleet seuraavat (koko maan ja Pirkanmaan luvut ovat keskiarvoja):
Verolaji Kihniö Pirkanmaa Koko maa
1,10 1,09 1,06
Vakituisten asuntojen veroprosentti
0,55 0,53 0,49
1,10 1,10 1.16
Yleishyödylliset yhteistöt veroprosentti
Kiinteistöveroja nostettiin kuluvan vuoden talousarvioon.
Kiinteistöveroja on maksuunpantu kuluvana vuonna yhteensä 564.403 euroa.
Kunnanhallitus esittää valtuustolle, että vuodelle 2019 vahvistetaan seuraavat kiinteistöveroprosentit:
1. yleinen 1,10
2. vakituiset asuinrakennukset 0,55
3. muut asuinrakennukset 1,10
4. yleishyödylliset yhteisöt 0,44
Lisäksi kunnanhallitus esittää valtuustolle, että rakentamattomalle rakennuspaikalle sekä voimalaitosrakennuksille ei määrätä erillistä veroa.
111 § Tietoturva- ja tietosuojapolitiikan hyväksyminen
Kunnan tietoturva- ja tietosuojapolitiikan hyväksyminen
Liite 2 ehdotus tietoturva- ja tietosuojapolitiikaksi
Kunnanhallitus hyväksyy liitteenä 2 olevan ehdotuksen kunnan tietoturva- ja tietosuojapolitiikaksi.
Hallintokunnat, henkilöstö
112 § Salomaan perintötilan myyntiinasettaminen
Salomaan perinnön hoitajaksi kunnanhallitus (23.1.17/ 9 §) nimesi talous-ja hallintojohtajan. Myytävä maa-ala on noin 40,3 hehtaaria. Tilasta myytiin vuonna 2017 määräala 8,7 ha sekä vuonna 2011 noin 2 ha määräala, mikä sisälsi myös tilan rakennukset.
Perinnönhoidon selkiyttämiseksi olisi tarkoituksenmukaista laittaa Salomaan tilan maa-alue. myyntiin. Asiasta on keskusteltu kunnanhallituksessa 20.8.2018 kunnanjohtajan informaatioasioiden kohdalla.
Oheisena karttaliite myyntiin asetettavasta alueesta.
Kunnanhallitus päättää asettaa Salomaan perinnön maa-alue 40,4 ha myyntiin esittelyosan mukaisesti.
Kunnanhallitus valtuuttaa tarvittaessa hallintojohtajan allekirjoittamaan toimeksianto-sopimuksen kiinteistövälittäjän kanssa, ellei kauppaa toteuteta omana toimintana.
Myynnissä tulee noudattaa erityistä tarkkuutta ja huolellisuutta sekä turvata myyjän edut.
113 § Kauppakirjaluonnoksen hyväksyminen
Kihniön kunta sekä Jussi Perälä ovat tehneet kauppakirjaluonnoksen kiinteistöstä, joka sijaitsee Kihniön kunnan Kihniön kylässä. Kiinteistön tunnus on 250-403-8-269. Kiinteistö, joka on merkitty kauppakirjan liitteenä olevaan karttaan, käsittää Tarsian asemakaava-alueella korttelissa 121 rakennuspaikan n:o 2 osoitteessa Sulkuejärventie 14. Kiinteistön pinta-ala on noin 1270 m2
Kauppahinta on kaksituhattaviisisataakaksikymmentäkaksi (2.522) euroa ja se maksetaan kokonaisuudessaan kaupantekopäivänä.
Kaupassa on huomioitu kohdassa 9. siirtoviemäristä aiheutuva rasite ja haitat. Tästä hyvitys ostajalle muodostuu siitä, että kunta on vastannut ostettavan kiinteistön lohkomiskustannuksista ja rajapyykkien asettamisesta.
Kunta luovuttaa kiinteistön vapaana velkakiinnityksistä, mutta ostaja on tietoinen tontin halki kulkevasta siirtoviemäristä johon Kihniön kunta hakee rasituksen. Siirtoviemäristä aiheutuva rasite on, ettei siirtoviemärin sijaintikohdan päälle eikä välittömään läheisyyteen saa rakentaa kiinteitä rakenteita.
Ostajalla ei ole rakentamisvelvollisuutta kaupankohteena olevalle tontille (lisämaa).
Voimassa olevan hallintosäännön 21 §:n 2. kohdan mukaan toimivaltainen viranomainen asiassa on kunnanhallitus, koska valtuusto on vahvistanut alueen tonttien hinnanmuodostuksen.
Liitteenä 3 kauppakirjaluonnos
Kunnanhallitus hyväksyy liitteen 3 mukaisen kauppakirjaluonnoksen.
Lisäksi kunnanhallitus myöntää kunnanjohtajalle oikeuden tehdä sopimukseen pieniä teknisluonteisia korjauksia.
114 § Sote-ohjausryhmän kokouksen muistio 2/2018
Aiemmin on sovittu, että syksystä 2016 alkaen sote-ohjausryhmän kunkin kokouksen pöytäkirja tuodaan kunnanhallitukselle tiedoksi erillisenä asiana. Liitteenä 4 on sote-ohjausryhmän 24.9.2018 pidetyn kokouksen muistio/pöytäkirja liitteineen.
Liite 4 Muistio 24.9.2018
Kunnanhallitus merkitsee tietoonsa saatetuksi sote-ohjausryhmän 24.9.2018 pidetyn kokouksen pöytäkirjan.
115 § Kiinteistön Vuokratorppa myyminen
Kiinteistöstä on laadittu kiinteistöarvio. Kiinteistönvälittäjän arvion mukaan Vuokratorpan käypä arvo olisi 50 000,00 euroa (arvion tarkkuus +/- 15 000,00 euroa). Vuokratorpan kirjanpidollinen arvo on noin 96.000 euroa.
Kauppahinnan ja mainitun kirjapitoarvon erotus tulisi siis alaskirjata ja tämä aiheuttaa lisää alijäämää kunnan taseeseen.
Myynti-ilmoituksessa vuokratorpasta on pyydetty 45.000 euroa.
Mika Lähteenmäki on toimittanut kuntaan ostotarjouksen. Lähteenmäki tarjoaa vuokratorpasta 15.000 euroa.
Kunnanhallitus päättää hylätä ostotarjouksen liian alhaisena.
Lähteenmäki Mika
116 § Kunnanjohtajan informaatioasiat
117 § Ilmoitusasiat
Talous- ja hallintojohtaja § 44
Talouspäällikkö § 9
Sivistyslautakunta 19.9.2018
§ 42 Kevään 2018 yhteisvalinta
§ 43 Lukuvuoden 2018-2019 lukuvuosisuunnitelman hyväksyminen
§ 44 Suunnitelmien hyväksyminen T
§ 45 Talousarvion toteumaraportti 01.01. – 31.08.2018
§ 46 Voimaa vanhuuteen – mentorointiohjelmaan hakeminen
§ 47 Ilmoitus ja muut asiat
Perusturvalautakunta yta 20.9.2018
1. Kauhajoen kaupunki: Päätös Geopark-yhdistykseen liittymisestä
2. Kankaanpään kaupunki: Päätös Geopark-yhdistykseen liittymisestä
3. Isojoen kunta: Päätös Geopark-yhdistykseen liittymisestä
4. Eurofins: Kunnanviraston sisäilmatutkimus, asiakirjatarkastus
5. Karvian kunta: Päätös Geopark-yhdistykseen liittymisestä
6. Nuorisovaltuusto: Ote pöytäkirjasta, kannanotto nuorisotiloihin ja vanhan kirkonkylän koulun alueen käytöstä
7. Parkanon kaupunki: Päätös Geopark-yhdistykseen liittymisestä
8. PSHP: Kutsu yhtymävaltuuston kokoukseeen 8.10.18

References: § 44
 § 9

§ 42

§ 43

§ 44

§ 45

§ 46

§ 47